
‘‘నాకు చిన్న సినిమా, పెద్ద సినిమా అనే తేడా లేదు.  తెలుగు సినిమాకు నేనెప్పుడూ దూరంగా లేను. మంచి కథలు కోసం చూస్తున్నానంతే. చాలామంది తాప్సీకి అవకాశాల్లేవ్ అందుకే కనిపించట్లేదని అనుకుంటున్నారు. తెలియనివాళ్లు వందనుకుంటారు. అవన్నీ నా చెవి వరకూ కూడా రానివ్వను’’ అని తాప్సీ చెప్పారు. ఆమె కథానాయికగా మహి.వి.రాఘవ దర్శకత్వం వహించిన చిత్రం ‘ఆనందో బ్రహ్మ’. శ్రీనివాసరెడ్డి, వెన్నెలకిశోర్ కీలక పాత్రధారులు.  విజయ్ చిల్లా, శశి దేవిరెడ్డి నిర్మాతలు. ఆదివారం మోషన పోస్టర్ను విడుదల చేశారు. తాప్సీ మాట్లాడుతూ ‘‘హీరో, హీరోయిన గురించి రాసిన కథ కాదిది. ఈ సినిమాకు కథే హీరో’. తెలుగులో నన్ను నేను నిరూపించుకోవడానికి మంచి సినిమా ఇది’’ అని అన్నారు. దర్శకుడు మాట్లాడుతూ ‘‘దెయాల్ని చూసి జనాలు భయపడతారు. మనిషిని చూసి దెయ్యాలు భయపడితే ఎలా ఉంటుంది? అది సాధ్యమా? అన్న అంశంతో తెరకెక్కించాం. మనుషులకి, దెయ్యాలకి మధ్య జరిగే ఘర్షణే ఈ సినిమా’’ అని అన్నారు.

‘‘naaku chinna sinima, pedda sinima ane teda ledu.  telugu sinimaaku neneppuduu dooramgaa lenu. manchi kathalu kosam chustunnanante. chaalaamandi taapseeki avakasallev anduke kanipinchatledani anukuntunnaru. teliyanivaallu vandanukuntaaru. avannee naa chevi varakuu kuudaa raanivvanu’’ ani tapsi cheppaaru. aame kathaanaayikagaa mahi.vi.raghava darsakatvam vahinchina chitram ‘aanando brahma’. srinivasareddy, vennelakisore keelaka paatradhaarulu.  vijay chilla, sashi devireddy nirmaatalu. aadivaaram moshana postarnu vidudala chesaru. tapsi maatlaadutuu ‘‘heero, heroina gurinchi raasina katha kaadidi. ee sinimaaku kathe heero’. telugulo nannu nenu niroopinchukovadaaniki manchi sinima idhi’’ ani annaru. darsakudu maatlaadutuu ‘‘deyalni chusi janaalu bhayapadataru. manishini chusi deyyaalu bhayapadithe ela untundi? adhi sadhyama? anna amsamto terakekkincham. manushulaki, deyyaalaki madhya jarige gharshane ee sinima’’ ani annaru.